 ኣብ ሰብዓታትን ፈለማ ናይ ተስዓታትን ኣብ ሰልፊ ዕዮ ዓዲ እንግሊዝ ተመራማሪ ጉዳያት ኣፍሪቃ ኮይነ ይሰርሕ ኣብ ዝነበርኩሉ እዋን ኢዩ ሓደ ኤርትራዊ ይረኽበኒ እሞ ናብ ኤርትራ ክኸይድ ይዕድመኒ ንሱ እቲ ብፓፓዮ ዝፍለጥ ኤርምያስ ደበሳይ ኮይኑ ወኪል ህዝባዊ ግንባር ኣብ ኤውሮጳ ኢዩ ነይሩ ብሱዳን ኣቢለ ድማ ናብ ሜዳ ኣትየ ስፍሕ ዝበለ ግዜ ድማ ኣብኡ ጸኒሐ ኣብ ፈላሚ ጉባኤ ደቂ ኣንስትዮን ሰራሕተኛታትን ኤርትራ ንሰልፊ ዕዮ ዓዲ እንግሊዝ ወኪለ ተሳቲፈ ኣብ 1984 ኣብ ቢቢሲ ስራሕ ምስ ጀመርኩ ንካልኣይ ጊዜ ናብ ሜዳ ኤርትራ ኣትየ ኣብ ሓራ መሬት ዝነበረ ሆስፒታል ኣብ ከባቢ ከረን ዝነበረ ድፋዓት ብነፈርቲ ኲናት ኢትዮጵያ ዝካየድ ደብዳባት ተዓዚበ ካብ ሽዑ ጀሚረ ብዛዕባ ኤርትራ ኣዝየ ክግደስን ክጽብጽን ጀሚረ ድሕሪ ነጻነት ኣብ 1991ውን ናብ ኤርትራ በጺሐ ተሓጒሰ ኤርትራውያን መሓዙት ገይረ ብዛዕባ ኤርትራ ድማ ብዝከኣለኒ ቅኑዕ ሓበሬታ ናብ ዓለም ምዝርጋሕ ቀጺለዮ ሕጂ ብዛዕባ ኤርትራ እንታይ ትሓስብ? 